ଆଜ୍‌ମା ତୀବ୍ରତା

ଆଜ୍‌ମା ତୀବ୍ରତା ହେଉଛି ଆଜ୍‌ମା ରୋଗ ଲକ୍ଷଣଗୁଡ଼ିକର ହଠାତ୍ ଖରାପ ହେବା । ଏଥିରେ ଅଣନିଶ୍ୱାସ ବୃଦ୍ଧି ପାଇବା, ଶ୍ୱାସକ୍ରିୟା ସମୟରେ ସଁ ସଁ ଶବ୍ଦ ହେବା, ଛାତି ଟାଇଟ ଲାଗିବା, ଦ୍ରୁତ ଶ୍ୱାସକ୍ରିୟା ହେବା କିମ୍ବା କମ୍ ଅମ୍ଳଜାନ ହେବା ହୋଇପାରେ । ଗୁରୁତର ଲକ୍ଷଣଗୁଡ଼ିକରେ ଦ୍ୱନ୍ଦ୍ୱ କିମ୍ବା ନିଶ୍ୱାସ ନେବାର ଶବ୍ଦ ନହେବା ଅନ୍ତର୍ଭୁକ୍ତ ହୋଇପାରେ ।

ସାଧାରଣତଃ ଜଣାଶୁଣା ଶ୍ୱାସରୋଗ ଥିବା ଲୋକଙ୍କଠାରେ ତୀବ୍ରତା ଦେଖାଯାଏ; ତଥାପି ଏହା ବେଳେବେଳେ ପ୍ରଥମ ଥର ପାଇଁ ଉପସ୍ଥାପିତ ହୋଇପାରେ । ସାଧାରଣ ଟ୍ରିଗରଗୁଡ଼ିକ ମଧ୍ୟରେ ଭୂତାଣୁ ଶ୍ୱାସକ୍ରିୟା ସଂକ୍ରମଣ, ଆଲର୍ଜେନ୍ ସଂସ୍ପର୍ଶରେ ଆସିବା କିମ୍ବା ନିଶ୍ୱାସ ନେବା ସମୟରେ ଅଣପର୍ଯ୍ୟାପ୍ତ ଷ୍ଟେରଏଡ୍ ବ୍ୟବହାର  ହୋଇପାରେ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୁଏ ଯାହା ବାଧ୍ୟତାମୂଳକ ଶ୍ୱାସକ୍ରିୟା ପରିମାଣ (FEV1) ଦ୍ୱାରା ସମର୍ଥିତ ହୋଇପାରେ ।  ସାଧାରଣତଃ ଛାତିର ଏକ୍ସ-ରେ ଆବଶ୍ୟକ ହୁଏ ନାହିଁ । 

ପ୍ରାରମ୍ଭିକ ଚିକିତ୍ସାରେ ସାଧାରଣତଃ ଅମ୍ଳଜାନ ଏବଂ ଏକ ସ୍ୱଳ୍ପ କାର୍ଯ୍ୟକ୍ଷମ ବିଟା ଆଗୋନିଷ୍ଟ ( ସାଲବୁଟାମୋଲ ) ଦିଆଯାଏ । ସାମାନ୍ୟରୁ ମଧ୍ୟମ ଧରଣର ତୀବ୍ରତା ପାଇଁ ମିଟର ଡୋଜ୍ ଇନହେଲର, ଡ୍ରାଏ ପାଉଡର ଇନହେଲର ବା ନେବୁଲାଇଜର ଦିଆଯାଏ । ପ୍ରଶ୍ୱାସରେ ନିଆଯାଇଥିବା ଇପ୍ରାଟ୍ରୋପିଅମ ଏବଂ ପାଟିରେ ଷ୍ଟେରଏଡ୍  ପ୍ରାୟ ବ୍ୟବହୃତ ହୁଏ । ଅତି କମରେ ୨ରୁ ୪ ସପ୍ତାହ ପାଇଁ ପ୍ରଶ୍ୱାସରେ ଷ୍ଟେରଏଡ୍ ନେବାକୁ ସୁପାରିଶ କରାଯାଏ ।

ଯଦି ଉପରୋକ୍ତ ଚିକିତ୍ସାପ୍ରଭାବଶାଳୀ ନହୁଏ ତେବେ  ମ୍ୟାଗ୍ନେସିୟମ୍ ସଲଫେଟ୍, ମାଂସପେଶୀରେ ଏପିନେଫ୍ରେନ୍ ଇଞ୍ଜେକସନ୍ କିମ୍ବା ଅଣ-ଆକ୍ରମଣାତ୍ମକ ସକାରାତ୍ମକ ଚାପ ଭେଣ୍ଟିଲେସନ୍ (NIPPV) ବ୍ୟବହାର କରାଯାଇପାରେ । ଯଦି ଅନ୍ୟ ସବୁ ବିଫଳ ହୁଏ, ତେବେ ଇନଟ୍ୟୁବେସନ୍ କରାଯାଇପାରେ । ରୋଗୀ ନିଜେ ଏକ ଆଜ୍‌ମା କାର୍ଯ୍ୟ ଯୋଜନା ଦ୍ୱାରା ଚିକିତ୍ସାକୁ ସମର୍ଥନ କରେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki